
REFERAT
Privind participarea Consiliului Local în calitate de coorganizator al manifestării 

„Odiseea Carierei”, organizat de Centrul de dezvoltare a carierei 
Centrul de dezvoltare a carierei a depus solicitarea nr. SC2006-  021763 / 31.10.2006 privind susţinerea financiară a evenimentului „Odiseea Carierei”care va avea loc în perioada 12-15 decembrie 2006.
Prin acest proiect, Centrul de Dezvoltare a Carierei  îşi propune să informeze tinerii asupra abundenţei de oportunităţi de angajare/carieră existente în zona de vest a ţării prin Târgul de Carieră, să provoace pe aceştia să adopte o atitudine şi o mentalitate care să-i sprijine în dezvoltarea unei cariere de succes prin Cartea Carierei  şi nu în ultimul rând să ofere tinerilor un suport informaţional calitativ şi cantitativ relevant pentru a lua decizii bine fundamentate în ceea ce priveşte destinul lor profesional, prin portalul www.odisee.ro.

Propunem, în conformitate cu prevederile art.38 alin 2 litera (b), aliniatul 4 litera (a), aliniatul 6 litera (a) şi art. 46 din legea nr.215/ 2001 privind administraţia publică locală, modificată şi completată, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 3.000 RON, din cap.67.02. „Cultură, recreere şi religie” (67.02.50. Alte servicii în domeniile culturii, recreerii şi religiei).

Detalii referitoare la această manifestare se află în materialul anexat. 
Acest material a fost avizat de către comisia de cultură a Consiliului Local.

